Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: a 113/1998. (VI. 10.) Korm. rendelethez]
Paragraph Index: 291

b) Felvonók és mozgólépcsők használatbavételi engedélyezési dokumentációja A felvonó, illetőleg a mozgólépcső használatbavételi engedélye iránti kérelemhez a következő mellékleteket kell csatolni: — a gyártó vagy a felelős forgalmazó nevét és címét; — a gyártó vagy a felelős forgalmazó nyilatkozatát arról, hogy az általa szállított és felszerelt (felszereltetett) berendezés megfelel az engedélyezett terveknek, továbbá a szükséges beállításokat és a legalább 24 órás próbaüzemeltetést elvégezte, és a berendezés a rendeltetésszerű és biztonságos használatra alkalmas; — az üzemeltető (tulajdonos) nyilatkozatát arról, hogy a berendezés karbantartását, üzemügyeletét és — ha szükséges — vezetését hogyan oldja meg; — a kijelölt szervezet alkalmassági nyilatkozatát.”

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes